એક રીતે આ ઇન્ટરવ્યૂ છેલ્લા એક-બે વર્ષોમાં અલગ-અલગ મંચો પર વડા પ્રધાનનાં ભાષણોનું સંકલન છે.

તેમાં એક પણ તથ્ય એવું નથી, જેને વડા પ્રધાન અથવા તેમના મંત્રીઓએ અગાઉ જનતા સમક્ષ રજૂ ન કર્યું હોય.

નિશ્ચિતરૂપે અખબારની આ એક નિષ્ફળતા છે. વળી વડા પ્રધાને દેશના સાર્વજનિક મીડિયાના સૌથી વિશ્વસનીય અને વાંચકો સુધી સૌથી વધુ પહોંચ ધરાવતા અખબારોમાં સામેલ અખબાર 'ટાઇમ્સ ઑફ ઇન્ડિયા'ના બે પેજનો પાઠકો સાથે જીવંત સંવાદ કરવાની જગ્યાએ સરકારી પ્રચાર કરવા ઉપયોગ કર્યો.

શું આવું એટલા માટે થયું કે આ ઇન્ટરવ્યૂ આમને-સામને બેસીને સવાલ-જવાબની રીતે નહીં પણ ઈમેલ મારફતે થયો હતો?

કેમ કે, તેમાં વળતા સવાલ પૂછવાની સંભાવના ન હતી કે ન કોઈ નવો સવાલ કરવાનો અવકાશ હતો.

જૂની નોટોની ગણતરી કેમ પૂરી નથી થઈ?

આથી જ્યારે તેમણે ગૌરક્ષાના નામે થનારી હિંસાની કડક શબ્દોમાં ટીકા કરતી વખતે રાજ્ય સરકારોને કડક કાર્યવાહી કરવાની અપીલ કરી, ત્યારે જો કોઈ પત્રકાર હાજર હોત, તો તેમને વળતો સવાલ થઈ શક્યો હોત.

પત્રકાર તેમને યાદ કરાવી શક્યા હોત કે, તેમની જ સરકારના મંત્રી આ પ્રકારની હિંસાના આરોપીઓનું ફૂલોનાં હારથી સ્વાગત કરતાં અને રમખાણોમાં સંડોવાયેલા લોકો... બીજા 4000 અક્ષરો માટે લેખ ચાલુ રાખો:
ને આશ્વાસન આપતા જોવા મળ્યા છે.

વળી એવું પણ યાદ કરાવી શકાયું હોત કે મોટાભાગના રાજ્યોમાં પણ ભાજપની જ સરકારો છે.

આપને આ પણ વાંચવું ગમશે 

આ જ રીતે તેઓ જ્યારે તેમના સાહસિક આર્થિક નિર્ણયોનો ઉલ્લેખ કરી રહ્યા છે અને અસંગઠિત ક્ષેત્રમાં 80 ટકા રોજગારની વાત કરી રહ્યા છે, તો તેમને કોઈ પૂછી શક્યું હોત કે, શું નોટબંધીના સાહસિક નિર્ણયે અસંગઠિત ક્ષેત્રમાં કામ કરતા કામદારોને સૌથી વધુ અસર નથી કરી? અથવા તેના નક્કર પરિણામો શું છે? 

રિઝર્વ બૅન્ક પરત આવેલી જૂની નોટોની ગણતરી કેમ પૂરી નથી કરી શકી?

આ પ્રકારના અન્ય કેટલાક સવાલો પૂછી શકાયા હોત, પરંતુ તેના માટે આમને-સામને સવાલ-જવાબની જરૂર હતી. આવા ઇન્ટરવ્યૂ વડા પ્રધાને ક્યારે અને કઈ વ્યક્તિને આપ્યા છે?

તેમણે જે પણ ટીવી ચેનલ અને પત્રકારને ઇન્ટરવ્યૂ આપ્યા છે, તેમના વિશે કહેવાય છે કે આ તમામ સરકારના સમર્થકો છે.

મુશ્કેલ સવાલોનો સામનો કેમ નહીં?

કદાચ આ વર્ષે લંડનના વેસ્ટમિનિસ્ટર સેન્ટ્રલ હોલમાં પ્રસૂન જોશી સાથેનો તેમનો ઇન્ટરવ્યૂ અત્યાર સુધીનો તેમનો સૌથી લાંબો ઇન્ટરવ્યૂ હતો.

પરંતુ ત્રણ કલાક લાંબા આ ઇન્ટરવ્યૂમાં વડા પ્રધાનની પ્રશંસા જ કરવામાં આવી હતી, આથી ઇન્ટરવ્યૂ લેનારા પ્રસૂન જોશીની છબી ખરાબ થઈ ગઈ.

પ્રસૂન જોશીએ તેમને અસુવિધાજનક સવાલ તો દૂર પણ કોઈ સવાલ જ ન પૂછ્યા.

તેમણે માત્ર બાળક જેવી જિજ્ઞાસા રાખીને વડા પ્રધાનને 'મન કી બાત' કરવાની ભરપૂર તક આપી.

નરેન્દ્ર મોદીએ વડા પ્રધાન બનતા પૂર્વે કઠિન સવાલો ધરાવતા ઇન્ટરવ્યૂનો સામનો કરવો પડ્યો હતો.

પરંતુ શું આ જૂના ઇન્ટરવ્યૂ સંબંધિત પત્રકારો માટે જ મુશ્કેલી ઊભી કરતી બાબત પુરવાર થયા?

જાણીતા પત્રકાર કરન થાપર આ સંકેતોને ઉજાગર કરી ચૂક્યા છે. તેમનું કહેવું છે કે, વર્ષ 2007માં નરેન્દ્ર મોદી ઇન્ટરવ્યૂ અધવચ્ચેથી છોડીને જતાં રહ્યા હોવાથી તેમના કાર્યક્રમમાં ભાજપના કોઈ પણ પ્રવક્તા આવતા નહોતા. આવા ઘણા ઉદાહરણ છે.

વડા પ્રધાન બન્યા પછી તેમણે આવા કડક સવાલોવાળા ઇન્ટરવ્યૂ આપવાની જહેમત કરી હોય એવી કોઈ ઘટના નોંધમાં નથી આવી.

વર્ષની શરૂઆતમાં તેમણે ઝી ન્યૂઝના સંપાદક સુધીર ચૌધરીને આપેલા ઇન્ટરવ્યૂમાં રોજગાર વધવાની વાત કહી હતી.

તેમણે રોજગારી મામલે પકોડાનો સંદર્ભ આપ્યો હતો, જેને પગલે પછી કેટલાય દિવસ સુધી રાજકીય-આર્થિક મામલે આ બાબત મજાકનું પાત્ર બની ગઈ હતી.

પછી વડા પ્રધાને રોજગારની ગણતરી માટે તેમના આ જ સિદ્ધાંતને યથાવત્ રાખ્યો. 

લોકસભામાં અવિશ્વાસ પ્રસ્તાવના જવાબમાં...